Raymond Aubrac

Raymond AUBRAC (naskiĝnome Raymond Samuel, naskiĝis la 31-an de julio 1914, en Liono; mortis la 10-an de aprilo 2012, en Parizo) estis franca inĝeniero kaj gvida membro de la Rezisto   .

 Vivo 
Aubrac naskiĝis Raymond Samuel de judaj gepatroj. Post siaj studoj li laboris en Strasburgo kiel inĝeniero. En 1939 li geedziĝis kun Lucie Aubrac.

Post la malvenko en 1940, li kaj lia edzino fondis la rezistan grupon Libération Sud en Liono. En 1941, tiu grupo interligis fortojn kun tiu de Emmanuel d'Astier de la Vigerie por krei la subteran gazeton Libération. En 1943 la paro aliĝis al la Armée secrete, la sekreta armeo de Charles Delestraint. La judaj gepatroj de Aubrac estis deportitaj kaj mortis en Auschwitz koncentrejo. Raymond vivis sub la kaŝnomoj Vallet, Ermelin kaj Balmont. Li estis promociita al armeestro kiam Charles Delestraint estis arestita en Parizo la 9-an de junio.

La 15-an de marto 1943, Raymond Aubrac estis arestita fare de la Milice française de la Vichy-reĝimo kaj liberigita baldaŭ poste. La 21-an de junio, la Gestapo denove arestis lin, ĉi-foje kune kun Jean Moulin kaj sep aliaj altrangaj Rezistanoj, en Caluire-et-Cuire ĉe la periferio de Liono. Aubrac estis kidnapita al Fort Montluc, torturita, esplordemandita kaj juĝita al morto fare de la konata Gestapo-ĉefo de Liono, Klaus Barbie. La 21-an de oktobro 1943, Lucie kaj ŝiaj kamaradoj liberigis Raymond kune kun dek tri aliaj Resistantoj. Ĉar ili estis perfiditaj, Lucie fuĝis al Londono kun sia unua infano kaj Raymond en februaro 1944. La paro tiam konservis la nomon Aubrac, ĝi estis la lasta kaŝnomo kiun ili uzis en Francio antaŭ sia fuĝo.

Dum la liberigo de Francio, generalo Charles de Gaulle nomumis Raymond Aubrac kiel Komisaro por Marsejlo de 1944 ĝis 1945. Antaŭ 1948, Aubrac laboris en la Ministerio de Rekonstruo, kie li respondecis pri senminado ĉie en Francio kaj programoj por ekspluati neuzatajn konstrupermesojn.

Aubrac, kiu estis dumviva membro de la politika maldekstro kaj estis proksima al la Komunista Partio de Francio sen esti membro, fondis studo- kaj esploroficejon por moderna industrio. Li ankaŭ funkciis kiel altranga oficisto ĉe la Organizaĵo pri Nutrado kaj Agrikulturo (FAO) en Romo. Ekde marto 2009 li ankaŭ okupiĝis pri la nove fondita Tribunalo Russell pri Palestino.

 Referencoj 

 Eksteraj ligiloj 





Kategorio:Studentoj de universitato Harvard
Kategorio:Francaj rezistantoj
Kategorio:Oficiroj de la franca armeo
Kategorio:Grandaj krucoj de la Honora Legio
Kategorio:Premiitoj per la franca Militkruco 1939-1945
Kategorio:Premiitoj per la franca Medalo de Rezistado